b'\n_START_ARTICLE_\nVaccin anti-varicel\xc4\x83\n_START_PARAGRAPH_\nVaccinul anti-varicel\xc4\x83, cunoscut \xc8\x99i sub denumirea popular\xc4\x83 de\xc2\xa0v\xc4\x83rsat de v\xc3\xa2nt previne 95% dintre cazurile moderate de boal\xc4\x83 \xc8\x99i 100% dintre cazurile grave. Dou\xc4\x83 doze de vaccin sunt mai eficiente dec\xc3\xa2t una. Dac\xc4\x83 este administrat persoanelor care nu sunt imune \xc3\xaen termen de cinci zile de la expunerea la varicel\xc4\x83, acesta previne majoritatea cazurilor de boal\xc4\x83. Vaccinarea unei p\xc4\x83r\xc8\x9bi \xc3\xaensemnate a popula\xc8\x9biei ajut\xc4\x83 \xc8\x99i la protejarea celor care nu sunt vaccina\xc8\x9bi. Acesta se administreaz\xc4\x83 prin injec\xc8\x9bie_NEWLINE_subcutanat\xc4\x83._NEWLINE_Organiza\xc8\x9bia Mondial\xc4\x83 a S\xc4\x83n\xc4\x83t\xc4\x83\xc8\x9bii recomand\xc4\x83 vaccinarea de rutin\xc4\x83 doar \xc3\xaen \xc8\x9b\xc4\x83rile care pot asigura vaccina a peste 80% din popula\xc8\x9bie. Dac\xc4\x83 se vaccineaz\xc4\x83 doar un procent de 20 \xc8\x99i p\xc3\xa2n\xc4\x83 la 80% din popula\xc8\x9bie, este posibil ca mai mul\xc8\x9bi oameni s\xc4\x83 se \xc3\xaemboln\xc4\x83veasc\xc4\x83 la o v\xc3\xa2rst\xc4\x83 mai_NEWLINE_\xc3\xaenaintat\xc4\x83 \xc8\x99i ca rezultatele generale s\xc4\x83 se \xc3\xaenr\xc4\x83ut\xc4\x83\xc8\x9beasc\xc4\x83. Se recomand\xc4\x83 administrarea a una sau dou\xc4\x83 doze. \xc3\x8en Statele Unite ale Americii se recomand\xc4\x83 administrarea a dou\xc4\x83 doze, \xc3\xaencep\xc3\xa2nd cu primele 12-15 luni de via\xc8\x9b\xc4\x83. \xc3\x8encep\xc3\xa2nd cu anul 2012, majoritatea \xc8\x9b\xc4\x83rilor europene recomand\xc4\x83 administrarea vaccinului fie copiilor, fie persoanelor expuse la un risc ridicat de contactare a bolii, \xc3\xaens\xc4\x83 nu toate \xc8\x9b\xc4\x83rile ofer\xc4\x83 acest vaccin din cauza costului s\xc4\x83u._NEWLINE_Vaccinul este foarte sigur. Efectele secundare minore includ durere \xc3\xaen zona injec\xc8\x9biei, febr\xc4\x83 \xc8\x99i irita\xc8\x9bii. Efectele secundare grave sunt rare \xc8\x99i apar \xc3\xaen special la persoanele cu imunitatea sc\xc4\x83zut\xc4\x83. Utilizarea acestuia la persoanele cu HIV/SIDA trebuie efectuat\xc4\x83 cu grij\xc4\x83. Acesta nu este recomandat \xc3\xaen timpul sarcinii. Cu toate acestea, de pu\xc8\x9binele ori c\xc3\xa2nd a fost administrat \xc3\xaen timpul sarcinii nu au fost \xc3\xaenregistrate probleme. Vaccinul este disponibil separat sau \xc3\xaempreun\xc4\x83 cu vaccinul MMR. Acesta este elaborat dintr-o tulpin\xc4\x83 sl\xc4\x83bit\xc4\x83 a virusului._NEWLINE_Vaccinul \xc3\xaempotriva varicelei a fost comercializat pentru prima oar\xc4\x83 \xc3\xaen anul 1984. Acesta se afl\xc4\x83 pe lista medicamentelor esen\xc8\x9biale a Organiza\xc8\x9biei Mondiale a S\xc4\x83n\xc4\x83t\xc4\x83\xc8\x9bii a celor mai importante medicamente necesare \xc3\xaentr-un sistem de s\xc4\x83n\xc4\x83tate de baz\xc4\x83.'